Jabarkan Dasar Luar Negara dari Zimbabwe dalam bahasa melayu

Sebelum merdeka, 'negara' ini yang dikenali sebagai Rhodesia telah dipulaukan oleh kebanyakan negara dan tidak diiktiraf oleh PBB. Malah Rhodesia telah dikenakan sekatan ekonomi oleh PBB pada 16 Disember 1966. Namun demikian, negara Afrika Selatan masih menjalinkan hubungan ekonomi dengan negara ini.

Selepas merdeka, kerajaan baru di bawah pimpinan Robert Mugabe telah cuba untuk mewujudkan pendamaian. Tiada balasan yang dikenakan terhadap regim kulit putih Ian Smith. Smith dan rakannya masih menjadi wakil rakyat di Parlimen. Di samping itu, Zimbabwe tidak membenarkan sayap militari ANC beroperasi di negara tersebut, walaupun membantah dasar aparteid di Afrika Selatan.

Pada 25 Ogos 1980 Zimbabwe telah diterima ke dalam Perhimpunan Agung PBB. Selain itu, negara ini telah menyertai Organisasi Kesatuan Afrika (OAU), yang kini dikenali sebagai Kesatuan Afrika. Pada bulan November 1982, Zimbabwe dipilih oleh OAU untuk memegang salah satu kerusi tidak tetap di Majlis Keselamatan PBB selama dua tahun berikutnya, yang membawanya ke pentas utama dunia dan memberikannya pengalaman yang sangat diperlukan dalam urusan antarabangsa . Pada tahun 1986, Zimbabwe telah menjadi hos mesyuarat kemuncak NAM.

Walaupun begitu, kegemilangan Zimbabwe tidak bertahan lama. Isu seperti penindasan petani kulit putih telah mencetuskan kemarahan negara Barat. Pada tahun 2002, Zimbabwe telah mengadakan pilihan raya tetapi kerajaannya dituduh sebagai melakukan penipuan. Lalu, negara ini telah digantungkan keahliannya di Komanwel. Setahun kemudian, Komanwel telah becadang untuk menggantung keahlian Zimbabwe sehingga suatu waktu yang tertentu atau indefinitely. Robert Mugabe pun mengambil keputusan untuk meninggalkan Komanwel. Sehingga ke hari ini, Zimbabwe dan Gambia merupakan dua negara di benua Afrika yang tidak menganggotai Komanwel lagi.